দু'দেশের সীমান্তের মূল ফটকে দাঁড়িয়ে ছেলের কফিনবন্দি দেহ নিয়ে অপেক্ষা করছিলেন স্বামী-স্ত্রী। কখন হাই কমিশনারের অফিস থেকে আসবে ছাড়পত্র। তখনই ঘটে গেল মর্মান্তিক ঘটনা। ছেলের কফিনের উপরই পড়ে যান রফিক। ছেলের দেহ ফেলে রেখে স্বামীকে নিয়ে ছুটলেন হাসপাতালে। সাহায্যের হাত বাড়িয়ে দিলেন সীমান্তরক্ষীরাও। কিন্তু বনগাঁ মহকুমা হাসপাতালে নিয়ে গেলে তাঁকে মৃত বলে ঘোষণা করা হয়। ময়নাতদন্তের পর আসমা বিবি স্বামী-সন্তানের দেহ নিয়ে বাংলাদেশে পাড়ি দেন।